# 4 Cael y swydd

◄Previous: 3 Llunio cynllun gweithredu

## 4.1 Am beth mae cyflogwyr yn edrych pan maent yn recriwtio?

Yn ei adroddiad Building for Growth a gyhoeddwyd yn 2011, nododd Cydffederasiwn Diwydiant Prydain (CBI) saith sgil cyflogadwyedd craidd y mae'r rhan fwyaf o gyflogwyr yn eu gwerthfawrogi:

1. Hunanreoli:
   - parodrwydd i dderbyn cyfrifoldeb
   - hyblygrwydd
   - gwydnwch
   - hunangymhelliant
   - pendantrwydd priodol
   - rheoli amser
   - parodrwydd i wella eich perfformiad eich hun yn seiliedig ar adborth/dysgu myfyriol.
2. Gweithio mewn tîm:
   - parchu eraill
   - cydweithredu
   - negodi a darbwyllo
   - cyfrannu at drafodaethau
   - ymwybyddiaeth o gyd-ddibyniaeth ag eraill.
3. Datrys problemau:
   - dadansoddi ffeithiau a sefyllfaoedd
   - meddwl yn greadigol er mwyn datblygu atebion priodol.
4. Cyfathrebu a llythrennedd:
   - cynhyrchu gwaith ysgrifenedig clir a strwythuredig
   - llythrennedd llafar
   - gwrando a holi.
5. Rhifedd:
   - trin rhifau
   - ymwybyddiaeth gyffredinol o fathemateg a'r ffordd y caiff ei defnyddio mewn cyd-destunau ymarferol.
6. Defnyddio technoleg gwybodaeth:
   - sgiliau TG sylfaenol
   - cynefindra â rhaglenni TG cyffredin.
7. Ymwybyddiaeth o fusnes a chwsmeriaid:
   - deall y prif ffactorau sy'n ysgogi llwyddiant busnes
   - arloesi
   - mentro'n ofalus
   - rhoi boddhad i gwsmeriaid
   - meithrin teyrngarwch ymhlith cwsmeriaid.

Yn ôl yr adroddiad, mae pedwar o bob pum cyflogwr yn gwerthfawrogi'r sgiliau hyn. Yn sail i bob un ohonynt mae agwedd gadarnhaol a brwdfrydedd. Rydym wedi'u categoreiddio'n bedwar maes eang:

1. sgiliau hunanddibyniaeth
2. sgiliau pobl
3. sgiliau cyflogadwyedd cyffredinol
4. sgiliau arbenigol.

Mae Tabl 5 yn dangos y sgiliau y mae cyflogwyr yn chwilio amdanynt a sut y gellir eu datblygu.

## Tabl 5

Math o sgil | Enghreifftiau o'r ffyrdd y gellir datblygu'r sgiliau drwy ddiddordebau, gwaith ac addysg
--- | ---
Sgiliau hunanddibyniaeth |
Hunanymwybyddiaeth: pwrpasol, penodol, hunangred, realistig, asesu eich perfformiad eich hun Rhagweithiol: blaengaredd, ysgogol, hunanddibynnol Parodrwydd i ddysgu: chwilfrydig, llawn cymhelliant, brwdfrydig Hunanhyrwyddo: cadarnhaol, parhaus, uchelgeisiol, derbyn cyfrifoldeb Rhwydweithio: sbarduno, meithrin cydberthnasau, blaengaredd Datrys problemau: sut rydych yn mynd i'r afael â phroblemau, dod o hyd i atebion a'u rhoi ar waith Cynllun camau gweithredu: gwneud penderfyniadau, cynllunio, gallu blaenoriaethu, nodi meysydd i'w gwella | Astudio: ymgymryd â phrosiectau hunangyfeiriedig Rolau yn y gwaith Cyfranogi mewn grwpiau cymunedol neu elusennau Rolau yn y cartref: cynllunio, trefnu pobl eraill
Sgiliau pobl |
Gweithio mewn tîm: cefnogol, trefnus, cydgysylltydd, cyflawnwr, dibynadwyedd, y gallu i addasu Sgiliau rhyngbersonol: gwrandawr, cynghorydd, cydweithredol, pendant Cyfathrebu llafar: cyfathrebwr, cyflwynydd, dylanwadwr Arweinyddiaeth: cymhellwr, llawn egni, gweledigaethol Canolbwyntio ar gwsmeriaid: cyfeillgar, gofalgar, diplomyddol, parch Iaith dramor: sgiliau iaith penodol | Cyfrifoldeb gofalu Cyfrifoldebau gwaith mewn tîm Codi arian i elusen Gwaith gwirfoddol Aelod o gerddorfa neu grŵp drama Chwaraeon Arweinydd Geidiaid/Sgowtiaid Teithio
Sgiliau cyflogadwyedd cyffredinol |
Datrys problemau: ymarferol, rhesymegol, yn canolbwyntio ar sicrhau canlyniadau Hyblygrwydd: hyblyg, parod, amryddawn Craffter busnes entrepreneuraidd, cystadleuol, cymryd risgiau, gwasanaeth cwsmeriaid Llythrennedd TG/cyfrifiadurol: sgiliau swyddfa, sgiliau bysellfwrdd, pecynnau meddalwedd Rhifedd: cywir, meddwl yn gyflym, trefnus, delio â data Ymrwymiad: ymroddedig, dibynadwy, cydwybodol | Rolau yn y cartref: cyllidebu Rolau yn y gwaith: defnyddio TG, profiad gwaith Gwaith prosiect drwy astudio Aelod o glybiau, pwyllgorau a chymdeithasau lleol Hunangyflogaeth
Sgiliau arbenigol |
Sgiliau galwedigaethol penodol: gwybodaeth arbenigol berthnasol e.e. ieithoedd, TG Sgiliau technegol: newyddiaduraeth, peirianneg, cyfrifyddu, gwerthu | Astudio Trwydded Yrru Gyfrifiadurol Ewropeaidd (ECDL) Sgiliau iaith Sgiliau dylunio gwefannau: defnyddio ieithoedd rhaglennu neu godio Defnyddio adnoddau cyfryngau cymdeithasol Cymhwyster cymorth cyntaf yn y gwaith Cymhwyster NVQ

Mae'r gofynion y bydd cyflogwr yn eu nodi mewn hysbyseb swydd yn debygol o fod yn llawer mwy penodol, ond mae'n werth cofio bod disgwyl i'r sawl sy'n gwneud cais am swydd ddangos o leiaf rai o'r sgiliau hyn.

◄Contents►Next: 4.2 Paru swyddi gwag

OpenLearn - Cynllunio dyfodol gwell
Except for third party materials and otherwise, this content is made available under a Creative Commons Attribution-NonCommercial-ShareAlike 4.0 Licence, full copyright detail can be found in the acknowledgements section. Please see full copyright statement for details.